今日蘋果有篇報導,好多人忽略,就係 東江水 供港嘅費用,係遠遠貴過深圳同東莞,其實我將每平方米水價再整理一下,就知道粵海投資擺明當香港人係羊牯, 東江水 唔係對香港人嘅福利,而係俾班共官用嚟發大財之用。
供港 東江水 價錢係東莞同深圳好幾倍
大家睇一睇下表,就知乜事
|年分||供港水價||供深圳、東莞水價||差價|
|2012年||4.99||0.964||4.026|
|2013年||6.12||0.989||5.131|
|2014年||5.47||0.992||4.478|
|2015年||5.51||0.974||4.536|
|2016年||7.14||未有資料||未能計算|
大佬,吓吓都用成四至五倍嘅水價賣俾香港,呢啲叫恩情,呢啲仲唔係當香港人係羊牯? 東江水 來源一樣,我唔信運到嚟香港 東江水 特別優質,而且運嚟香港同運嚟深圳距離相若,點解運嚟香港要貴成四五倍,呢啲仲唔係掠水?證明咁多年以嚟,香港政府根本係未有為香港人爭取最佳權益,大家要記住,2011年 東江水 協議簽字果個,正正係今日嘅特首候選人,林鄭月娥。
其實唯一一個意圖突破呢個困局嘅官員,其實就係幫香港人守住荷包嘅曾俊華,大家都記得邊個提出起海水化淡廠,2016年係未有資料,但以2016年供港 東江水 價錢去到每平方米7.14計嘅話,其實契丹果邊嘅食水越嚟越深,咁點解唔興建海水化淡廠,喺依家RO逆水滲透技術越嚟越成熟,而油價持續下滑嘅情況下,點解仲要堅持以 東江水 為香港主要水源,買少一部分 東江水 ,就已經為香港人慳荷包,亦提高咗香港政府同粵海投資方面嘅談判本錢。
我只能咁講,點解依家張德江、有部分契丹官員堅持要支持林鄭月娥,大家睇 東江水 問題就會明,林鄭月娥會任何北京方面嘅人馬宰割,相反, 曾俊華 未必敢同契丹正面對抗,但喺香港人福祉相關問題上,佢會盡力維持香港人嘅利益,包括用相對柔性手段,以繞路嘅方法去捍衛香港人嘅荷包,對唔少當香港人係羊牯嘅契丹官員,呢個已經係死罪嚟。其實呢個問題,我十分想知道林鄭月娥係會點解,係唔係乜都又推晒落對家,好似自己完全唔關事一樣咁。